Највећи проблем са коришћењем милиције у рату била је законом дозвољена установа замене-која је дозвољавала имућним војницима да у тренуцима кризе унајме заменике, већином потпуно необучене. Енглеска окружна милиција први пут се борила у бискупским ратовима (1639-40), где се показала веома лоше, а затим у почетној фази грађанског рата (1642-47), где је у почетку представљала главнину пешадије на обема странама. Недостатке окружне милиције Парламент је решио формирањем Војске новог обрасца (), а ројалисти тако што су разоружали милицију у областима под својом контролом, а затим њену опрему искористили за наоружавање добровољаца.